CELEX: 22013D0131
Language: sk
Date: 2013-06-14 00:00:00
Title: Rozhodnutie Spoločného výboru EHP č. 131/2013 zo 14. júna 2013 , ktorým sa mení príloha XXII (Právo obchodných spoločností) k Dohode o EHP

28.11.2013   
            
            
               SK
            
            
               Úradný vestník Európskej únie
            
            
               L 318/33
            
         
      ROZHODNUTIE SPOLOČNÉHO VÝBORU EHP
   č. 131/2013
   zo 14. júna 2013,
   ktorým sa mení príloha XXII (Právo obchodných spoločností) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2012/30/EÚ z 25. októbra 2012 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 54 Zmluvy o fungovaní Európskej únie, pokiaľ ide o zakladanie akciových spoločností a udržiavanie a zmenu ich základného imania, s cieľom dosiahnuť rovnocennosť týchto opatrení (1), sa má začleniť do Dohody o EHP.
            
         
               (2)
            
            
               Smernicou 2012/30/EÚ sa zrušuje smernica Rady 77/91/EHS (2) začlenená do Dohody o EHP, a preto je potrebné odkaz na ňu v rámci Dohody o EHP vypustiť.
            
         
               (3)
            
            
               Príloha XXII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 2 (smernica Rady 77/91/EHS) prílohy XXII k Dohode o EHP sa nahrádza takto:
   
      „32012 L 0030: smernica Európskeho parlamentu a Rady 2012/30/EÚ z 25. októbra 2012 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 54 Zmluvy o fungovaní Európskej únie, pokiaľ ide o zakladanie akciových spoločností a udržiavanie a zmenu ich základného imania, s cieľom dosiahnuť rovnocennosť týchto opatrení (Ú. v. EÚ L 315, 14.11.2012, s. 74).
      Ustanovenia tejto smernice sa na účely tejto dohody vykladajú s touto úpravou:
      Do prílohy I sa dopĺňa tento text:
      
                  ‚—
               
               
                  Island:
                  hlutafélag,
               
            
                  —
               
               
                  Lichtenštajnsko:
                  Aktiengesellschaft,
               
            
                  —
               
               
                  Nórsko:
                  Allmennaksjeselskap.‘ “
               
            
   Článok 2
   Znenie smernice 2012/30/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. júna 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. júna 2013
      
         
            Za Spoločný výbor EHP
         
         
            predseda
         
         Gianluca GRIPPA
         
      
   
   
      (1)  Ú. v. EÚ L 315, 14.11.2012, s. 74.
   
      (2)  Ú. v. ES L 26, 31.1.1977, s. 1.
   
      (3)  Ústavné požiadavky neboli oznámené.